**Вазифаҳои техникӣ**

**љиҳати таҳияи маводи таълимӣ ва иттилоотии мутобиқшуда барои гурӯҳҳои мақсаднок, тарҷумаи он бо забони давлатӣ ва таҳияи маълумоти иловагӣ оид ба чораҳои пешгирии саратони гарданаки бачадон ва мутобиқсозии маводҳои таълимию методӣ оид ба вируси папилломаи одам (ВПО) барои кормандони**

**соҳаи тиб**

**1. МУҚАДДИМА**

Иммунизатсия бар зидди ВПО яке аз муҳимтарин тадбирҳои пешгирикунанда дар мубориза бо саратони гарданаки бачадон мебошад. Ҷорӣ намудани ваксинаи зидди ВПО ва баланд бардоштани огоҳии аҳолӣ ва кормандони соҳаи тиб нисбат ба роҳҳои пешгирии ин беморӣ яке аз ҳадафҳои асосии «Барномаи миллии иммунопрофилактика барои солҳои 2021- 2025» ба ҳисоб меравад.

Бо мақсади таъмини сатҳи баланди фаҳмиши аҳолӣ ва мутахассисон, таҳияи маводи таълимӣ, иттилоотӣ ва методӣ, мутобиқ ба шароити иҷтимоиву фарҳангии Тоҷикистон зарур мебошад. Инчунин, мутобиқсозии маводҳои мавҷуда ба талаботи гурӯҳҳои мақсаднок (волидон, наврасон, кормандони тиб, ҷомеа) ва тарҷумаи он ба забони давлатӣ нақши муҳим дорад.

**2. МАҚСАДИ ЛОИҲА**

Баланд бардоштани сатҳи маълумотнокии гурӯҳҳои мақсаднок ва мутахассисони соҳаи тандурустӣ дар бораи ВПО, иммунизатсия, пешгирии саратони гарданаки бачадон ва рафтори дурусти аҳолӣ ҳангоми муроҷиат ба муассисаҳои тиббӣ, тавассути таҳияи маводи таълимӣ ва иттилоотӣ, мутобиқсозии онҳо ба шароити миллӣ ва тарҷума бо забони давлатӣ.

**3. ВАЗИФАҲО**

* Ҷамъоварӣ ва таҳлили маводи таълимию иттилоотии мавҷуда дар сатҳи миллӣ ва байналмилалӣ;
* Мутобиқсозии маводи методӣ ва иттилоотӣ вобаста ба шароити иҷтимоӣ, фарҳангӣ ва зеҳнии аҳолии кишвар;
* Таҳияи маводи таълимӣ барои гурӯҳҳои гуногуни мақсаднок:
	+ Волидон ва парасторон;
	+ Духтарони наврас (10 -14 сола);
	+ Омӯзгорон;
	+ Кормандони тиб;
	+ Љомеаи маҳаллӣ ва ходимони онњо;
* Тарҷумаи мавод ба забони давлатӣ (тоҷикӣ) бо риояи услуб ва фаҳмои ба ҳар гурӯҳ мувофиқ;
* Таҳияи маводи иттилоотӣ оид ба рафтори дурусти аҳолӣ ҳангоми муроҷиат ба муассисаи тиббӣ;
* Омодасозии брошюраҳо, варақаҳои иттилоотӣ, лавҳаҳо, видеороликҳо ва презентатсияҳо;
* Мутобиқсозии маҷмуи маводҳои таълимию методӣ барои кормандони тиб оид ба ВПО бо дарназардошти шароити Тоҷикистон;
* Ҳамоҳангсозии раванд бо мақомоти дахлдори соҳаи тандурустӣ ва шарикони рушд.

**4. МАВОДҲОИ ТАЙЁРШАВАНДА**

* Дастури омӯзишӣ барои кормандони тиб оид ба ВПО ва иммунизатсия;
* Буклетҳо ва флаерҳо барои волидон;
* Варақаҳои хотиррасон барои наврасон;
* Силсилаи видеоҳои кӯтоҳ барои истифода дар шабакаҳои иҷтимоӣ ва ВАО;
* Презентатсияҳо барои омӯзишҳои гурӯҳии кормандони тиб;
* Дастури одоб ва рафтори иҷтимоии дуруст ҳангоми муроҷиат ба муассисаҳои тиббӣ;
* Маводи иттилоотӣ оид ба омилҳои хатар, нишонаҳо ва чораҳои пешгирии саратони гарданаки бачадон.

**5. ГУРӮҲҲОИ МАҚСАДНОК**

* Духтарони синни 10 - 14 сола ва волидони онҳо;
* Омӯзгорон ва кормандони соҳаи маориф;
* Кормандони марказҳои саломатӣ ва муассисаҳои ибтидоии тиббӣ;
* Ходимони маҳаллӣ ва фаъолони ҷомеа;
* Мутахассисони соҳаи тандурустӣ дар сатҳи ҷумҳуриявӣ, вилоятӣ ва ноҳиявӣ.

**6. ТАЛАБОТ БА ИҶРОКУНАНДА**

* Таҷриба дар таҳияи маводи таълимӣ ва иттилоотӣ дар соҳаи тандурустӣ;
* Қобилияти таҳияи матнҳои содда ва фаҳмо барои гурӯҳҳои гуногун;
* Малакаҳои тарҷума ва таҳрири касбӣ бо забони давлатӣ;
* Шиносоӣ бо мавзуъҳои ВПО, иммунизатсия, онкология ва пешгирии бемориҳо;
* Доштани гурӯҳи мутахассисон (график-дизайнер, тарҷумон, муҳаррир, мутахассисони ВПО).

**7. МУҲЛАТИ ИҶРОИШ**

* Ҷамъоварии мавод ва таҳлили онҳо: 5 рӯзи корӣ;
* Мутобиқсозӣ ва таҳияи маводи нав: 10 рӯзи корӣ;
* Тарҷума ба забони давлатӣ ва таҳрир: 7 рӯзи корӣ;
* Тайёр кардани тарҳи графикӣ ва дизайн: 5 рӯзи корӣ;
* Ҳамоҳангсозӣ бо МД МҶИ ва ВТҲИА ҶТ: 3 рӯзи корӣ;
* Тайёр кардани бастаи ниҳоии мавод: 3 рӯзи корӣ;
* Ҷамъбасти лоиҳа ва таҳияи ҳисобот: 2 рӯзи корӣ.

**Љамъи муњлати иљроиш: 35 рўзи корї.**

**8. НАТИҶАҲОИ ЧАШМДОШТ**

* Маводи таълимӣ ва иттилоотии пурра мутобиқшуда ба шароити кишвар;
* Бастаи муосири маводи тарғиботӣ бо забони давлатӣ;
* Дастури касбӣ барои кормандони тиб оид ба иммунизатсия бар зидди ВПО;
* Афзудани сатҳи маълумотнокӣ ва фаҳмиши аҳолӣ оид ба саратони гарданаки бачадон;
* Кам гардидани ҳолатҳои дасткашӣ аз иммунизатсия бар асари норасоии иттилоот.

**9. ШАРТ ВА ШАРОИТҲОИ МОЛИЯВӢ**

* Маблағгузорӣ бояд таҳияи матнҳо, тарҷума, таҳрир, дизайн, чоп, ҳамоҳангсозӣ ва хизматрасониҳои мутахассисонро дар бар гирад;
* Ҳамаи хароҷотҳо пеш аз оғози кор бояд бо фармоишгар мувофиқа ва тасдиқ гарданд;
* Арзиши хизматрасонӣ тибқи шартнома ва ҷадвали муфассал ҳисоб ва пардохт мегардад.

**10. ШАХСОНИ ДАР ТАМОСБУДА**

### Бобохонова М.С. – муовини директори генералї оид ба корњои эпидемиологї ва иммунологї;

### Сайбурњонов Д. С. – мудири Шуъбаи коммуникатсия ва робита бо љомеа;

### Мавлонов Ф.Ш. – мудири Шуъбаи ташкилию оморї;

### Ғафуров О.Х. – сардори Шуъбаи бањисобгирии муњосибї.